CELEX: 32020D0983
Language: lt
Date: 1594080000000
Title: Tarybos sprendimas (ES) 2020/983 2020 m. liepos 7 d. dėl Europos bendrijos ir Žaliojo Kyšulio Respublikos žvejybos partnerystės susitarimo įgyvendinimo protokolo (2019–2024 m.) sudarymo

10.7.2020   
               
               
                  LT
               
               
                  Europos Sąjungos oficialusis leidinys
               
               
                  L 222/1
               
            
         TARYBOS SPRENDIMAS (ES) 2020/983
         2020 m. liepos 7 d.
         dėl Europos bendrijos ir Žaliojo Kyšulio Respublikos žvejybos partnerystės susitarimo įgyvendinimo protokolo (2019–2024 m.) sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     2006 m. gruodžio 19 d. Taryba priėmė Reglamentą (EB) Nr. 2027/2006 (2), kuriuo sudarė Europos bendrijos ir Žaliojo Kyšulio Respublikos žvejybos partnerystės susitarimą (3) (toliau – Susitarimas). Susitarimas įsigaliojo 2007 m. kovo 30 d., buvo automatiškai pratęstas ir tebegalioja;
                  
               
                     (2)
                  
                  
                     Komisijai rekomendavus, 2018 m. birželio 4 d. Taryba nusprendė leisti pradėti derybas su Žaliojo Kyšulio Respublika dėl naujo protokolo, kuriuo įgyvendinamas Susitarimas, sudarymo;
                  
               
                     (3)
                  
                  
                     ankstesnis Susitarimo protokolas nustojo galioti 2018 m. gruodžio 22 d.;
                  
               
                     (4)
                  
                  
                     Komisija Sąjungos vardu derėjosi dėl naujo protokolo. Derybos baigėsi naujojo protokolo parafavimu 2018 m. spalio 12 d.;
                  
               
                     (5)
                  
                  
                     pagal Tarybos sprendimą (ES) 2019/951 (4) Europos bendrijos ir Žaliojo Kyšulio Respublikos žvejybos partnerystės susitarimo įgyvendinimo 2019–2024 m. protokolas (5) (toliau – Protokolas) buvo pasirašytas 2019 m. gegužės 20 d.;
                  
               
                     (6)
                  
                  
                     nuo Protokolo pasirašymo datos jis taikomas laikinai;
                  
               
                     (7)
                  
                  
                     Protokolo tikslas – suteikti galimybę Sąjungai ir Žaliojo Kyšulio Respublikai artimiau bendradarbiauti skatinant tausios žvejybos politiką, atsakingą Žaliojo Kyšulio vandenyse esančių žuvininkystės išteklių naudojimą ir Žaliojo Kyšulio pastangas plėtoti mėlynąją ekonomiką;
                  
               
                     (8)
                  
                  
                     Protokolas turėtų būti patvirtintas;
                  
               
                     (9)
                  
                  
                     Susitarimo 9 straipsniu įsteigta jungtinė komisija, atsakinga už jo įgyvendinimo stebėseną. Be to, vadovaujantis tuo straipsniu, Protokolo 5 straipsniu, 6 straipsnio 3 dalimi ir 7 straipsnio 1 ir 2 dalimis, jungtinė komisija gali priimti tam tikrus Protokolo pakeitimus. Siekiant sudaryti sąlygas tokiems pakeitimams patvirtinti, Komisijai turėtų būti suteikti įgaliojimai tam tikromis materialinėmis ir procedūrinėmis sąlygomis juos patvirtinti Sąjungos vardu laikantis supaprastintos procedūros;
                  
               
                     (10)
                  
                  
                     Sąjungos poziciją dėl Protokolo pakeitimų turėtų nustatyti valstybių narių Vyriausybių Nuolatinių atstovų komitetas. Siūlomiems pakeitimams bus pritarta, jei pagal Europos Sąjungos sutarties 16 straipsnio 4 dalį tam neprieštaraus valstybių narių sprendimą blokuojanti mažuma valstybių narių Vyriausybių Nuolatinių atstovų komitete;
                  
               
                     (11)
                  
                  
                     pozicija, kurios Sąjunga turi laikytis jungtinėje komisijoje kitais klausimais, turėtų būti nustatyta laikantis Sutarčių ir nusistovėjusių formų praktikos,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu tvirtinamas Europos bendrijos ir Žaliojo Kyšulio Respublikos žvejybos partnerystės susitarimo įgyvendinimo protokolas (2019–2024 m.).
         
         
            2 straipsnis
            Tarybos pirmininkas Sąjungos vardu pateikia Protokolo 16 straipsnyje numatytus pranešimus.
         
         
            3 straipsnis
            Laikantis šio sprendimo priede išdėstytos procedūros Komisijai suteikiami įgaliojimai Sąjungos vardu tvirtinti pagal Susitarimo 9 straipsnį įsteigtos jungtinės komisijos priimtus Protokolo pakeitimus.
         
         
            4 straipsnis
            Šis sprendimas įsigalioja jo paskelbimo dieną.
         
         
            Priimta Briuselyje 2020 m. liepos 7 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2020 m. birželio 17 d. pritarimas (dar nepaskelbtas Oficialiajame leidinyje).
         
            (2)  2006 m. gruodžio 19 d. Tarybos reglamentas (EB) Nr. 2027/2006 dėl Europos bendrijos ir Žaliojo Kyšulio Respublikos žvejybos partnerystės susitarimo sudarymo (OL L 414, 2006 12 30, p. 1).
         
            (3)  OL L 414, 2006 12 30, p. 3.
         
            (4)  2019 m. gegužės 17 d. Tarybos sprendimas (ES) 2019/951 dėl Europos bendrijos ir Žaliojo Kyšulio Respublikos žvejybos partnerystės susitarimo įgyvendinimo protokolo (2019–2024 m.) pasirašymo Europos Sąjungos vardu ir laikino taikymo (OL L 154, 2019 6 12, p. 1).
         
            (5)  OL L 154, 2019 6 12, p. 3.
      
      
         
            PRIEDAS
            JUNGTINĖS KOMISIJOS PRIIMAMŲ PROTOKOLO PAKEITIMŲ TVIRTINIMO PROCEDŪRA
            Kai jungtinės komisijos prašoma priimti Protokolo pakeitimus pagal Protokolo 5 straipsnį, 6 straipsnio 3 dalį, 7 straipsnio 1 ir 2 dalis, Komisijai suteikiami įgaliojimai Sąjungos vardu patvirtinti siūlomus pakeitimus tokiomis sąlygomis:
            
                        1)
                     
                     
                        Komisija užtikrina, kad patvirtinamas pakeitimas Sąjungos vardu:
                        
                                    a)
                                 
                                 
                                    atitiktų bendros žuvininkystės politikos tikslus;
                                 
                              
                                    b)
                                 
                                 
                                    būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą;
                                 
                              
                                    c)
                                 
                                 
                                    juo būtų atsižvelgta į Komisijai pateiktą naujausią statistinę, biologinę ir kitą susijusią informaciją;
                                 
                              
                  
                        2)
                     
                     
                        prieš Sąjungos vardu patvirtindama siūlomus pakeitimus, Komisija juos pateikia Tarybai likus pakankamai laiko iki atitinkamo jungtinės komisijos posėdžio;
                     
                  
                        3)
                     
                     
                        siūlomų pakeitimų atitiktį šio priedo 1 punkte nustatytiems kriterijams vertina valstybių narių Vyriausybių Nuolatinių atstovų komitetas;
                     
                  
                        4)
                     
                     
                        Komisija siūlomus pakeitimus patvirtina Sąjungos vardu, jeigu jiems neprieštarauja Tarybos sprendimą blokuojančiai mažumai lygiavertis valstybių narių skaičius pagal Europos Sąjungos sutarties 16 straipsnio 4 dalį. Jei susidaro tokia sprendimą blokuojanti mažuma, Komisija Sąjungos vardu siūlomus pakeitimus atmeta;
                     
                  
                        5)
                     
                     
                        jei vėlesniuose posėdžiuose, įskaitant posėdžius vietoje, susitarimo pasiekti neįmanoma, klausimas vėl perduodamas Tarybai 2–4 punktuose nustatyta tvarka, kad nustatant Sąjungos poziciją būtų atsižvelgta į naujus elementus;
                     
                  
                        6)
                     
                     
                        Komisijos prašoma tinkamu laiku imtis visų priemonių, kurios būtinos tolesniems veiksmams, susijusiems su jungtinės komisijos sprendimu, atlikti, be kita ko, kai tinkama, paskelbti atitinkamą sprendimą Europos Sąjungos oficialiajame leidinyje ir pateikti visus pasiūlymus, kurie būtini tam sprendimui įgyvendinti;
                     
                  
                        7)
                     
                     
                        kitais klausimais, kurie nėra susiję su Protokolo pakeitimais pagal jo 5 straipsnį, 6 straipsnio 3 dalį, 7 straipsnio 1 ir 2 dalis, pozicija, kurios Sąjunga turi laikytis jungtinėje komisijoje, nustatoma laikantis Sutarčių ir nusistovėjusių formų darbo praktikos.